**Informacija o obradi osobnih podataka**

**vezana uz provođenje aktivnosti na službenim profilima Ine, d.d.na društvenim mrežama (Facebook, Instagram, LinkedIn i Youtube) koju provodi INA-INDUSTRIJA NAFTE, d.d. (Društvo).**

Ova Informacija o obradi osobnih podataka odnosi se na aktivnost obrade podataka posredstvom društvenih mreža koju provodi Društvo u Republici Hrvatskoj.

Opći kontaktni podaci za ispitanike: [ina@ina.hr](mailto:ina@ina.hr) ili Službenik za zaštitu podataka INA Grupe, [szop@ina.hr](mailto:szop@ina.hr)

1. **Korištenje društvenih mreža**
   1. **Upravljanje društvenim mrežama Društva**

Društvo upravlja sljedećim web lokacijama na društvenim mrežama:

* Facebook: <https://www.facebook.com/INA.Hrvatska/>
* YouTube: <https://www.youtube.com/user/InaHrvatska>
* Instagram: <https://www.instagram.com/inahrvatska/>
* LinkedIn: <https://www.linkedin.com/company/ina/>

Društvo obrađuje osobne podatke na web stranicama društvenih mreža kako bi informiralo kupce o ponudama, proizvodima, uslugama, događanjima, natjecanjima ili drugim temama i vijestima te kako bi komuniciralo s posjetiteljima društvenih mreža o tim temama, kao i kako bi odgovorilo na relevantne upite o pohvalama, kritikama i drugim upitima.

U slučajevima kada možemo utjecati i odrediti uvjete obrade osobnih podataka nastojimo, u okviru mogućnosti koje nam pruža operater društvene mreže, osigurati da se obrada osobnih podataka vrši u skladu s relevantnim zakonskim propisima. Dakle, u slučajevima kada nam je pružatelj platforme društvene mreže to omogućio, mi osiguravamo da naša web mjesta društvenog umrežavanja poštuju zaštitu osobnih podataka.

Podaci koje ste dodali na naše web stranice na društvenim mrežama kao što su komentari, videozapisi, slike, „*lajkovi*“ itd. objavljuju se putem platforme za društvene mreže i nikada ih ne obrađujemo niti koristimo u bilo koje druge svrhe. No, zadržavamo pravo brisanja zbog toga što određena objava ili komentar krši pravila dozvoljenog sadržaja, npr. doprinosi kršenju zakona, sadrži poruke mržnje, vulgarne komentare (npr. sa seksualnim sadržajem) ili priloge (npr. slike ili videozapise) koji krše autorska prava, prava intelektualnog vlasništva, etička načela Društva i/ili moral društva.

Ne upravljamo i ne pohranjujemo sve funkcionalnosti društvenih mreža i zato će, primjerice, svi postovi koje objavite na našoj stranici društvene mreže ostati na vremenskoj traci neograničeno vrijeme sve dok ih sami ne uklonite, odnosno ako budu uklonjeni zbog ažuriranja profila ili zbog kršenja pravila dozvoljenog sadržaja.

Nemamo utjecaj na brisanje vaših podataka od strane samog operatera društvene mreže.

* 1. **Operater platforme društvene mreže kao neovisni Voditelj obrade**

Pored Društva kao Voditelja obrade, operater relevantne platforme društvenih mreža (npr. Facebook, Instagram i sl.) također je neovisni Voditelj obrade. Podsjećamo da operater društvene mreže kao neovisni Voditelj obrade također vrši obradu osobnih podataka, na što Društvo ima samo ograničen utjecaj, ali Vi ste prihvatili njegove uvjete prilikom registracije na danoj društvenoj mreži.

Informacije o obradi podataka pojedinog operatera platforme društvene mreže dostupne su na njihovim mrežnim lokacijama.

* 1. **Korištenje analitičkih podataka operatera platforme društvene mreže**

U pogledu obrade podataka u svrhu kreiranja analitike stranice, Društvo i operater društvene mreže koji pruža uslugu korištenja analitičkih podataka smatraju se zajedničkim voditeljima obrade.

U pogledu navedene obrade, pružatelj usluge kreiranja analitike stranice pruža nam zbirne statističke podatke i uvide koji nam pomažu razumjeti kako ljudi reagiraju na objave, ponude, stranice, videozapise i drugi sadržaj. Analitika stranice zbirni su statistički podaci kreirani iz određenih događaja zabilježenih na poslužiteljima operatera društvene mreže (npr. Facebook ili LinkedIn) kada Vi komunicirate sa stranicama i sadržajem povezanim s njima. Na primjer, Društvo prima podatke o broju ljudi ili korisničkih računa koji su pogledali njegove objave, reagirali na njih ili ih komentirali kao i zbirne demografske i druge podatke koje mu pomažu shvatiti interakcije s njegovom stranicom ili korisničkim računom.

Pri tome, Društvo kao administrator profila na društvenoj mreži nema pristup osobnim podacima koji se obrađuju, već samo zbirnoj analitici stranice. Događaji koji se upotrebljavaju za kreiranje analitike stranice od strane pružatelja usluge kreiranja analitike stranice ne pohranjuju IP adrese, ID oznake kolačića, kao ni bilo koje druge identifikatore povezane s osobama ili njihovim uređajima osim korisničke oznake za korisnike prijavljene na društvenoj mreži. Događaje koje društvena mreža bilježi u svrhu kreiranja analitike stranice definira isključivo društvena mreža te ih Društvo kao administrator stranice ne može postavljati, mijenjati niti na drugi način na njih utjecati.

U vezi s upotrebom Facebook stranice Društva, upotrebljavamo statističke informacije (posjete našoj stranici, demografske podatke pratitelja i aktivnosti na stranici) koje Facebook stavlja na raspolaganje putem Facebook usluge „Insights“ u anonimiziranom obliku. Društvo na temelju tih informacija ne može donositi zaključke o pojedinačnim korisnicima niti pristupiti profilima pojedinačnih korisnika. Više informacija o Facebook Insights mogu se naći [ovdje.](https://www.facebook.com/legal/terms/information_about_page_insights_data)

U vezi s upotrebom LinkedIn stranice Društva, upotrebljavamo statističke informacije (posjete našoj stranici, demografske podatke pratitelja i aktivnosti na stranici) koju LinkedIn stavlja na raspolaganje putem LinkedIn usluge „Analytics“ u anonimiziranom obliku. Društvo na temelju tih informacija ne može donositi zaključke o pojedinačnim korisnicima niti pristupiti profilima pojedinačnih korisnika.

* 1. **Oglašavanje**

Društvo također koristi usluge oglašavanja posredstvom društvenih mreža. Društvo ima mogućnost odrediti parametre na temelju kojih će se određeni oglas prikazati određenoj ciljanoj skupini. Pri tome, jednako kao i kod korištenja analitike, Društvo nema pristup osobnim podacima koji se obrađuju već je to isključivo operater platforme društvene mreže.

Sukladno navedenom, prilikom oglašavanja biramo kome će se oglas prikazati na temelju demografskih, interesnih i drugih parametara koji nam omogućavaju da izaberemo točno onu grupu ljudi koja nam treba. Primjerice, kada se nakon razdoblja rekonstrukcije maloprodajnog mjesta u Osijeku ono ponovno otvara, objavljujemo to na društvenim mrežama kao *dark post* (objava koja se ne vidi na službenoj FB stranici, već samo u *news feedu* pratitelja) usmjeren samo na pratitelje s područja Osijeka i okolice jer je to za njih relevantna informacija.

1. **Ostale obrade posredstvom društvenih mreža**

Uz navedeno, Društvo vrši sljedeće obrade osobnih podataka:

| **Naziv i svrha aktivnosti obrade osobnih podataka** | **Pravna osnova obrade podataka** | **Opseg i izvor osobnih podataka** | **Trajanje obrade** | **Kategorije primatelja podataka** | **Aktivnost obrade povjerena Izvršitelju obrade** |
| --- | --- | --- | --- | --- | --- |
| **Aktivnosti organizacije nagradnih natječaja koji se provode na društvenim mrežama (ime, prezime, adresa, broj telefona)**  Društvo na pojedinom profilu društvene mreže povremeno organizira nagradne natječaje, pri čemu za svaki nagradni natječaj na konkretnoj društvenoj mreži objavljuje i Opće uvjete sudjelovanja u tom nagradnom natječaju.  Osobne podatke koje ste nam pružili kao dio vašeg sudjelovanja u  nagradnom natječaju koriste se isključivo u svrhu provođenja natječaja (izvlačenje pobjednika, objava dobitka te kako bi se dobitnicima dostavila nagrada).  U slučaju dobitka nagrade, sukladno Općim uvjetima sudjelovanja, u narednom periodu od 30 dana ne možete sudjelovati u ostalim nagradnim natječajima u koju svrhu ćemo obrađivati podatak o Vašem prethodnom dobitku. | Članak 6. stavak 1. (b) GDPR-a - obrada je nužna radi izvršenja ugovora s ispitanikom, odnosno kako bi se poduzele radnje na zahtjev ispitanika.  Sudjelovanjem u nagradnom natječaju ispitanik je prihvatio Opće uvjete nagradnog natječaja čime je između sudionika i Društva nastao ugovorni odnos. | **Za potrebe sudjelovanja u nagradnom natječaju:** ime, prezime sudionika te ostali podaci do kojih Društvo može doći provođenjem nagradnog natječaja (primjerice fotografija – u slučaju da je za sudjelovanje u nagradnom natječaju potrebno poslati fotografiju).  **Za potrebe fizičke dostave nagrade:** Uz kontakt podatke, potrebna nam je i adresa te u određenim slučajevima i broj telefona.  Izvor podataka: ispitanik | Podaci o sudionicima nagradnog natječaja, kao i svi osobni podaci do kojih Društvo može doći provođenjem nagradnog natječaja, čuvaju se do okončanja nagradnog natječaja, odnosno do odabira dobitnika.  Podatke o dobitniku/dobitnicima nagradnog natječaja objavit ćemo na profilu društvene mreže sukladno Općim uvjetima sudjelovanja. Objava će biti izbrisana u roku od 30 dana od dana objave dobitnika. | Društvo koje omogućava dobivanje nagrade.  Primjerice, u slučaju da je dobitak nagradnog natječaja ulaz na određeni događaj, organizatoru tog događaja proslijedit ćemo vaše kontakt podatke kako bismo Vam organizirali ulaz. | Pružanje usluge organiziranja nagradne igre, prikupljanja informacija dobitnika i održavanja profila na društvenoj mreži . |
| **Objava fotografija i video materijala u marketinške svrhe.**  Društvo na profilima svojih društvenih mreža objavljuje fotografije i video materijale na kojima se možete nalaziti, s ciljem informiranja kupaca o određenim aktivnostima i događanjima na kojima je Društvo sudjelovalo ili koja su organizirana uz podršku Društva. | 1. U odnosu na fotografije nastale i objavljene na temelju postojećeg ugovora između Društva i ispitanika – članak 6. stavak 1. (b) GDPR-a – obrada je nužna za izvršenje ugovora između Društva i ispitanika.   Pored navedenog, mogući su i sljedeći pravni temelji obrade:     1. Članak 6. stavak 1. (f) GDPR-a - obrada je nužna radi ostvarivanja legitimnog interesa Društva.   Legitimni interes društva je promocija marketinških aktivnosti kompanije na profilima društvenih mreža Društva.  Ispitanik ima u svako doba pravo izjaviti prigovor na obradu koja se temelji na legitimnom interesu.   1. Članak 6. stavak 1. (a) GDPR-a – ispitanik je dao privolu za obradu svojih osobnih podataka u jednu ili više posebnih svrha. | Fotografije i video materijali s raznih događanja, promotivnih i sponzorskih aktivnosti kompanije.  U odnosu na obrade koje se temelje na izvršenju ugovora između Društva i ispitanika, odnosno na temelju privole ispitanika, Društvo također obrađuje podatak o ugovornom odnosu kao pravnom temelju, odnosno o podacima vezanim uz davanje privole.  Izvor podataka: ispitanik | Fotografije i video materijale postavljene na profil društvene mreže Društva ćemo u načelu čuvati trajno.  Međutim, u slučaju prigovora na obradu podataka koja se temelji na legitimnom interesu u marketinške svrhe, odmah po zaprimanju prigovora ćemo prekinuti s predmetnom obradom podataka te sadržaj ukloniti.  Jednako tako, u slučaju povlačenja privole na obradu podataka koja se temelji na privoli, odmah po zaprimanju informacije o povlačenju privole ćemo prekinuti s predmetnom obradom podataka te sadržaj ukloniti. | Korisnici društvenih mreža. | Pružanje usluge održavanja profila na društvenoj mreži  Pružanje usluga fotografiranja događaja u organizaciji Društva |
| **Obrana pravnih zahtjeva**  U svrhu ostvarivanja ili obrane pravnih zahtjeva, bilo u sudskom postupku bilo u upravnom ili vanparničnom postupku. | Članak 6. stavak 1. (f) GDPR-a (obrada je nužna radi ostvarivanja legitimnog interesa Društva).  Legitimni interes Društva: postavljanje zahtjeva u odnosu na ispitanika i uspješna obrana u bilo kojem parničnom postupku pokrenutom od strane ispitanika, odnosno u upravnom i drugom sličnom postupku. | Svi osobni podaci prikupljeni u gore navedenim svrhama obrade podataka. | U slučaju da je obrada osobnih podataka nužna za postavljanje, odnosno za obranu ili za ostvarivanje legitimnog interesa Društva u sudskom postupku ili u upravnom ili izvansudskom postupku koji je ispitanik pokrenuo na temelju vlastitog legitimnog interesa, Društvo će obrađivati podatke do konačnog okončanja takvog postupka ili postizanja legitimnog interesa na drugi način (npr. zaključenjem izvansudske nagodbe). |  | Pružanje IT usluga blisko povezanih s obradom podataka |

Nadalje, Vaši osobni podaci mogu biti proslijeđeni primateljima odnosno trećim stranama, primjerice nadležnom poreznom tijelu, pravnim zastupnicima (odvjetnicima), revizorima, osiguravajućim društvima, ugovornim partnerima (u slučaju da ste osoba koja sklapa ugovore u ime Voditelja obrade / koja je kontakt osoba), MOL Nyrt.-u sa sjedištem u Október huszonharmadika ul. 18, Budimpešta, Mađarska (na temelju legitimnog interesa vezanog za interne administrativne svrhe unutar MOL grupe), i drugim ovlaštenim osobama u skladu s važećim zakonskim propisima.

Informacija o obradi osobnih podatakadostupna je preko poveznice <https://www.ina.hr/home/zastita-osobnih-podataka/>, a može se dobiti i na pojedinačan zahtjev.

Više informacija o provedenom testu legitimnog interesa može biti pruženo na temelju zahtjeva ispitanika.

**Voditelji obrade:**

**Naziv, sjedište, broj telefona, web stranica (na kojoj se nalazi Izjava o zaštiti privatnosti) i adresa e-pošte te ostali kontaktni podaci Voditelja obrade:**

|  |  |
| --- | --- |
| **INA-Industrija nafte, d.d.** | Avenija Većeslava Holjevca 10, p.p. 555, 10 020 Zagreb, Hrvatska, OIB: 27759560625  telefon: +385 0800 1112, web stranica: <https://www.ina.hr/>, e-mail adresa: [ina@ina.hr](mailto:ina%20@ina.hr) |
| **Facebook Ireland Ltd.** | 4 Grand Canal Square, Grand Canal Harbour, Dublin 2 Ireland  Web stranica: <https://www.facebook.com> , Politika privatnosti: <https://www.facebook.com/privacy/explanation>  Web stranica: <https://www.instagram.com> , Politika privatnosti: <https://help.instagram.com/519522125107875>  Facebook-ovi proizvodi obuhvaćaju Facebook i Instagram. |
| **Google Ireland Limited** | Gordon House, Barrow Street, Dublin 4, Ireland  Web stranica: <https://www.youtube.com>, Politika privatnosti: <https://www.youtube.com/intl/en_be/howyoutubeworks/user-settings/privacy/#overview> |
| **LinkedIn Ireland Unlimited Company** | Wilton Place, Dublin 2, Ireland  Web stranica: <https://www.linkedin.com>, Politika privatnosti:  <https://www.linkedin.com/legal/privacy-policy?trk=homepage-basic_footer-privacy-policy> |

Gore navedeni voditelji obrade djeluju neovisno i smatraju se neovisnim voditeljima obrade te u tom smislu samostalno definiraju svrhu i okvire svoje obrade podataka te snose pojedinačnu odgovornost za obradu podataka.

U pogledu podataka koji se upotrebljavaju za kreiranje analitike stranice gdje se Društvo i operater platforme društvene mreže koji pruža uslugu kreiranja analitike stranice i oglašavanja (Facebook, LinkedIn) smatraju zajedničkim voditeljima obrade. Ugovor o zajedničkom vođenju obrade s Facebookom dostupan je [ovdje](https://www.facebook.com/legal/terms/page_controller_addendum), a ugovor o zajedničkom vođenju obrade s LinkedInom dostupan je [ovdje](https://legal.linkedin.com/pages-joint-controller-addendum).

Pored navedenog, u skladu s člankom 6. stavkom 1. (f) GDPR-a (na temelju legitimnog interesa Društva), Društvo koristi usluge svojih odvjetničkih partnera za upravljanje i uspješno izvršavanje svojih pravnih zahtjeva te prenosi potrebne osobne podatke odvjetnicima u tu svrhu (uključujući pojedinosti o zahtjevima). Takvi odvjetnici djeluju kao neovisni Voditelji obrade u skladu s odredbama vlastite Informacije o obradi osobnih podataka. Na zahtjev ispitanika, Društvo će pružiti podatke o odvjetničkom partneru koji je uključen u određenu obradu podataka, njegove kontaktne podatke i aktivnosti koje provodi, kao i podatke koji se u vezi s njim obrađuju.

**Kontakt podaci Službenika za zaštitu osobnih podataka kod Voditelja obrade Društva:**

|  |  |  |  |
| --- | --- | --- | --- |
| **INA-Industrija nafte, d.d.** | E-mail adresa: | [szop@ina.hr](mailto:szop@ina.hr) | |
| Adresa: | Avenija Većeslava Holjevca 10, 10 000 Zagreb, N.P.: Službenik za zaštitu osobnih podataka | |
|  |  |  | |
|  |  | |
|  | | |
|  | | |

Kontakt podatke Službenika za zaštitu osobnih podataka ostalih neovisnih voditelja obrade (Facebook, Google, LinkedIn) možete pronaći na gore navedenim stranicama njihove politike privatnosti.

**Osobe ovlaštene za pristup podacima kod Voditelja obrade:**

Zaposlenici Korporativnih komunikacija i marketinga imat će pristup svim podacima.

Pristup podacima potrebnim za istragu mogu imati zaposlenici:

* lokalne Sigurnosti,
* Grupne Sigurnosti,
* Interne revizije,
* Pravnih poslova.

Osim toga, podacima mogu pristupiti ovlaštene osobe kod izvršitelja obrade, i to:

* ovlaštene osobe kod izvršitelja obrade zaduženog za upravljanje društvenom mrežom imat će pristup svim društvenim mrežama kojima upravljaju u ime Društva, pa time i uvid u sve osobne podatke, sukladno ovoj Informaciji.
* ovlaštene osobe kod izvršitelja obrade zaduženog za održavanje servera imat će pristup svim podacima koje se nalaze na serverima Društva, pa time i uvid u sve osobne podatke koji se nalaze na serverima, sukladno ovoj Informaciji.

**Izvršitelji obrade:**

Društvo ovim putem izjavljuje da je ugovore o obradi podataka sklopila s Izvršiteljima obrade koji osiguravaju odgovarajuću razinu zaštite osobnih podataka.

Na zahtjev ispitanika, Društvo će pružiti podatke o Izvršiteljima obrade koji su uključeni u određeni postupak obrade podataka, pojedinosti o aktivnosti njegove obrade te njegove kontaktne podatke.

**Obrada posebnih kategorija osobnih podataka u svrhe navedene u ovoj Informaciji:**

Nema obrade posebnih kategorija podataka.

**Prijenos osobnih podataka u treće zemlje:**

Nije primjenjivo.

**Postojanje automatiziranog donošenja odluka, uključujući izradu profila (razumljive informacije o primijenjenoj logici, kao i o važnosti te predviđenim posljedicama takve obrade za ispitanika):**

Ne provodi se automatizirano donošenje odluka. Međutim, prilikom oglašavanja biramo kome će se oglas prikazati na temelju demografskih, interesnih i drugih parametara koji nam omogućavaju da izaberemo točno onu grupu ljudi koja nam treba.

**Sigurnosne mjere za zaštitu podataka:**

Društvo pohranjuje osobne podatke isključivo na nosačima podataka i hosting stranicama koje dozvoljavaju pristup samo ovlaštenom osoblju te u bazama podataka koje su šifrirane i/ili zaštićene lozinkom kako bi se osigurala tajnost, integritet i dostupnost osobnih podataka ispitanika u skladu s normama i standardima informacijske sigurnosti. U okviru zaštite razmjerne riziku te kategorizacije osobnih i poslovnih podataka (klasifikacije), Društvo osigurava zaštitu podataka na razini mreže, infrastrukture i aplikacije (pomoću vatrozida, antivirusnih programa, mehanizama šifriranja za pohranu i komunikaciju, filtriranja sadržaja i ostalih tehničkih i procesnih rješenja). Incidenti povezani sa sigurnošću podataka neprestano se prate i rješavaju. U slučaju enkripcije, zbog asimetričnog kriptiranja, protok šifriranih podataka nije moguć bez ključa za dešifriranje.

U slučaju papirnatih dokumenata i svih osobnih podataka koji se obrađuju na papiru, Društvo osigurava sigurnost podataka pohranjivanjem na mjestima koja su nedostupna neovlaštenim osobama. Nakon isteka trajanja obrade podataka, stručno osposobljeni zaposlenici Društva uništavaju dokumente spaljivanjem ili rezačem papira.

**Vaša prava vezana uz obradu podataka:**

Opća uredba o zaštiti podataka (GDPR) sadrži detaljne informacije o vašim pravima u vezi s obradom podataka, vašim mogućnostima traženja pravnog lijeka te njihovim ograničenjima (posebice u člancima 15., 16., 17., 18., 19., 21., 22., 77., 78., 79. i 82.). U bilo kojem trenutku možete zatražiti informacije o obradi svojih osobnih podataka, možete zatražiti pristup svojim podacima, ispravak i brisanje svojih osobnih podataka ili ograničavanje njihove obrade te možete uložiti prigovor na obradu podataka na temelju legitimnog interesa. U nastavku se nalazi sažetak najvažnijih odredbi vezanih uz vaša prava na zaštitu podataka i mogućnosti traženja pravnog lijeka.

U svako doba imate pravo, na temelju svoje posebne situacije, uložiti prigovor na obradu vaših osobnih podataka koje društvo obrađujem temeljem članka 6. stavka 1. (f) GDPR-a, uključujući izradu profila koje se temelji na tim odredbama. U tom slučaju, Društvo više ne smije obrađivati osobne podatke osim ako dokaže da postoje uvjerljivi legitimni razlozi za obradu koji nadilaze interese, prava i slobode ispitanika ili radi postavljanja, ostvarivanja ili obrane pravnih zahtjeva. U odnosu na osobne podatke koji se obrađuju u svrhu legitimnog interesa Društva ili treće strane, imate pravo, na temelju članka 6. stavka 1. f) GDPR-a, zatražiti objašnjenje provedenog testa legitimnog interesa, koji sadrži razloge zašto interesi Društva i treće strane imaju prednost u predmetnoj aktivnosti obrade podataka nad vašim interesima, pravima i slobodama i kako i u kojoj mjeri ih ograničavaju.

**Pravo na informacije:**

Ako Društvo obradi vaše osobne podatke, mora vam omogućiti informacije o podacima koji se odnose na vas – čak i bez vašeg posebnog zahtjeva – uključujući najvažnije karakteristike obrade podataka, kao i svrhu, pravnu osnovu i trajanje obrade, naziv Društva i kontaktne podatke njegovih predstavnika, kontaktne podatke Službenika za zaštitu podataka, primatelja osobnih podataka (u slučaju prijenosa podataka trećim zemljama, uključujući informacije o postojanju odluke Europske komisije), legitimni interes Društva i/ili trećih strana u slučaju obrade podataka na temelju legitimnog interesa; nadalje, vaša prava na zaštitu podataka i vaše mogućnosti traženja pravnog lijeka (uključujući pravo na podnošenje prigovora nadzornom tijelu) te ako Vaši osobni podaci nisu prikupljeni izravno od Vas, informacije o izvoru osobnih podataka i kategorijama prikupljenih osobnih podataka u slučaju da prethodno niste dobili takve informacije. Društvo će vam pružiti gore navedene informacije tako što će vam te informacije učiniti dostupnima.

**Pravo na pristup:**

Imate pravo od Društva dobiti potvrdu o tome obrađuju li se osobni podaci koji se odnose na Vas ili ne, te ako se takvi podaci obrađuju, imate pravo na pristup osobnim podacima i određenim informacijama vezanim uz obradu podataka, kao što su svrha obrade podataka, kategorije osobnih podataka koji se obrađuju, primatelji osobnih podataka, planirano trajanje obrade osobnih podataka, prava ispitanika na zaštitu podataka i mogućnosti traženja pravnog lijeka (uključujući pravo na podnošenje prigovora nadzornom tijelu) te, u slučaju da osobni podaci nisu prikupljeni izravno od Vas , informacije o izvoru iz kojeg su vaši podaci prikupljeni.

Na vaš zahtjev, Društvo vam je dužno osigurati primjerak vaših osobnih podataka koji se obrađuju. Za svaki dodatni primjerak koji zatražite, Društvo vam može naplatiti razumnu naknadu na osnovi administrativnih troškova. Ako ispitanik podnese zahtjev elektroničkim putem te ako ne zatraži drukčije, informacije se pružaju u uobičajenom elektroničkom obliku. Pravo na dobivanje primjerka ne smije štetiti pravima i slobodama drugih osoba.

Društvo će vas, na vaš zahtjev, informirati o mogućnosti, postupku, potencijalnim troškovima i drugim detaljima osiguravanja dotičnog primjerka.

**Pravo na ispravak:**

Imate pravo od Društva ishoditi ispravak netočnih osobnih podataka koji se odnose na vas bez nepotrebnog odgađanja. Uzimajući u obzir svrhe obrade, imate pravo dopuniti nepotpune osobne podatke, između ostalog i davanjem dodatne izjave.

**Pravo na brisanje:**

Imate pravo od Društva ishoditi brisanje osobnih podataka koji se odnose na vas bez nepotrebnog odgađanja, a Društvo ima obvezu izbrisati osobne podatke bez nepotrebnog odgađanja ako za to postoje određeni razlozi ili ako su ispunjeni određeni uvjeti. Među ostalim osnovama, Društvo je obvezno na vaš zahtjev izbrisati vaše osobne podatke, primjerice ako osobni podaci više nisu potrebni za svrhe u koje su prikupljeni ili na drugi način obrađeni; ako ste povukli privolu na kojoj se temelji obrada i ako ne postoji druga pravna osnova za obradu; ako su osobni podaci nezakonito obrađeni; ako ste uložili prigovor na obradu te ne postoje jači legitimni razlozi za obradu; ako se osobni podaci moraju izbrisati radi poštivanja pravne obveze u okviru prava Unije ili prava države članice kojem Društvo podliježe.

Gore navedeno ne primjenjuje se u mjeri u kojoj je obrada nužna:

1. radi ostvarivanja prava na slobodu izražavanja i informiranja;
2. radi poštivanja pravne obveze kojom se zahtijeva obrada u pravu Unije ili pravu države članice kojem Društvo podliježe;
3. u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe u mjeri u kojoj je vjerojatno da se pravom na brisanje može onemogućiti ili ozbiljno ugroziti postizanje ciljeva te obrade;
4. radi postavljanja, ostvarivanja ili obrane pravnih zahtjeva.

**Pravo na ograničenje obrade:**

Imate pravo od Društva zatražiti ograničenje obrade ako je ispunjeno jedno od sljedećeg:

1. osporili ste točnost osobnih podataka na razdoblje u kojem se Društvu omogućuje provjera točnosti osobnih podataka;
2. obrada je nezakonita i protivite se brisanju osobnih podataka te umjesto brisanja tražite ograničenje njihove uporabe;
3. Društvu više nisu potrebni osobni podaci za potrebe obrade, ali su vama potrebni radi postavljanja, ostvarivanja ili obrane pravnih zahtjeva;
4. uložili ste prigovor na obradu i čekate potvrdu nadilaze li legitimni razlozi voditelja obrade vaše legitimne razloge.

Ako je obrada ograničena u skladu s gore navedenim razlozima, takvi osobni podaci smiju se obrađivati, uz iznimku pohrane, samo uz vašu privolu, ili za postavljanje, ostvarivanje ili obranu pravnih zahtjeva ili zaštitu prava druge fizičke ili pravne osobe, ili zbog važnog javnog interesa Unije ili države članice.

Ako ste ishodili ograničenje obrade, Društvo će vas obavijestiti prije nego što ograničenje obrade bude ukinuto.

**Pravo na prigovor:**

Imate pravo u svako doba izjaviti prigovor, na temelju svoje posebne situacije, na obradu osobnih podataka koja se odnosi na vas, a koja se temelji na legitimnom interesu Društva. Društvo više neće vršiti obradu osobnih podataka, osim ako dokaže da postoje uvjerljivi legitimni razlozi za obradu koji nadilaze Vaše interese, prava i slobode ili radi postavljanja, ostvarivanja ili obrane pravnih zahtjeva.

**Način ostvarivanja prava:**

Društvo ili Lokalno povezano društvo pružit će informacije o mjerama poduzetim na Vaš zahtjev bez nepotrebnog odgađanja, a u svakom slučaju **u roku od jednog mjeseca** od primitka vašeg zahtjeva. Rok je u slučaju potrebe moguće produljiti za dodatna dva mjeseca, uzimajući u obzir složenost i broj zaprimljenih zahtjeva. Društvo će Vas obavijestiti o bilo kakvom takvom produljenju u roku od jednog mjeseca od primitka zahtjeva, kao i o razlozima za odgodu. U slučajevima gdje ispitanik podnese zahtjev elektroničkim putem, informacije o zahtjevu će mu se također pružiti elektroničkim putem kad je to moguće, osim ako ispitanik u svom zahtjevu ne zatraži drugačije.

Informacije vezane uz predmet zahtjeva pružit će se u pisanom obliku, odnosno na drugi način, uključujući elektronički gdje je to prikladno. Ukoliko tako zatražite, informacije Vam mogu biti pružene i usmeno, pod uvjetom da je Vaš identitet utvrđen drugim sredstvima.

U slučaju da Društvo ne postupi po Vašem zahtjevu, Društvo će Vas obavijestiti bez odgađanja, a najkasnije u roku od jednog mjeseca od primitka vašeg zahtjeva, o razlozima nepoduzimanja mjera i o mogućnosti ulaganja prigovora nadležnom nadzornom tijelu za zaštitu osobnih podataka i traženja pravnog lijeka.

Više o tome kako kontaktirati nadležna nadzorna tijela u Europskoj uniji pročitajte ovdje: <https://edpb.europa.eu/about-edpb/board/members_hr>.

**Kontaktni podaci nadležnog tijela za zaštitu osobnih podataka u Hrvatskoj:**

Agencija za zaštitu osobnih podataka, Selska cesta 136, HR - 10 000 Zagreb

telefon: +385 (0)1 4609-000, e-mail: [azop@azop.hr](mailto:azop@azop.hr), web stranica: <http://www.azop.hr>